
	I Mellomtiden …

	 

	… er Arne Mobråten i ferd med å slenges ut gjennom frontruta på sin gamle sedan, og inn i en livsforandrende åpenbaring. På vei inn i bilen er et halvt tonn med elg. Om noen hundredeler kommer de to til å møtes. Det er høyst usikkert om noen av dem vil kunne trekke inn den friske vinterluften fra de dype skogene nær grensen til Sverige etter dette fatale sammentreffet. 

	 

	Klokken er 22:15:36 og 23 hundredeler.

	 

	Mens vi snakker om tid: Det er for øvrig sant hvordan den nesten står stille når livet sånn plutselig står på spill. Bevisstheten utvides og alt går i sakte film. Utallige tanker kan spilles av på den mentale skjermen, mens den fysiske kroppen kjemper for å henge med. Som to virkeligheter; hver med sin personlig tilpassede fordøying av tid, og begge drar oppfattelsessansen i hver sin retning. Dette er også grunnen til at Arne, singel selvstendig næringsdrivende kornbonde fra indre Østlandet, kan la tankene sirkle rundt årets skattemelding i løpet av ulykkens innledende stadier:

	 

	Hø mye bruk tå privatbil er det rimelig å trekke tå på skatten?

	(En elg kommer til syne på venstre side av veien.)

	Hø regnes som jobbrese, og hø er tå privat karakter?

	(Elgen ser frontlysene og forbereder fluktmodus.)

	Hvis je drar tel’n Oddvar førr å kjøpe såkorn, men på vegen dit stopper innom’n Leif førr å sjå på liggesåret hass som ligner på en som ligner på’n Josef Stalin - en fem minutters avstikker - kan je da føre alt som jobbrese?

	(Elgen nøler, ser seg tilbake, revurderer sin første beslutning om å løpe, for så å revurdere revurderingen, og galopperer panisk ut i veien.)

	Je lurer på om’n Leif lar meg fotografere detta såret. Dæven han, det hadde vøri utrulig! Og burde je føre kvitteringa førr bensinfyllinga som fradrag, eller skal je kast’n, og i stelle bruke statens satser førr kilometergodtgjørels–

	 

	Arnes øyne registrerer hva som er i ferd med å skje, og sender beskjed til hjernen om at han kan komme til å synge bass i St. Peters englekor innen de nærmeste få hundredeler. 

	Nemmen, dæven da! En ælj! Hørr kom den fra? Huff, nå dør je! Nei, nei, neeeei!

	 

	Tiden                 renner             med             ett            mye            saktere.

	 

	I et menneskes dødsøyeblikk vekkes to grunnleggende, men veldig forskjellige impulser til live: En intens trang til å rulle seg sammen i fosterstilling med et gråtkvalt ”haff”, sammen med en inderlig lengsel etter å leve mer fra hjertet. Man kan til en viss grad velge mellom de to, men det kommer an på situasjonen. Det er et spørsmål om antall punkter man har fått krysset av på «Ting å gjøre før jeg dør»-listen, versus sannsynligheten for å overleve. 

	I Arnes tilfelle, hvor sjokkeffekten er såpass alvorlig, tenner reptilhjernen på det den har av fluktkrutt, og klargjør systemet for fullbåren sammenkrøking.

	Men så, et barndomsminne dukker opp og forstyrrer resignasjonen:

	 



Eller er det nå det...?

	 

	Først av alt: Takk for at du tok deg tid til å lese Forutbestemt. Hvis du hadde glede av historien, så håper vi at du vil fortelle det til venner og familie, eller skrive en kort anmeldelse der du kjøpte den. Jungeltelegrafen er en forfatters beste venn. Det vil bli satt stor pris på.

	 

	Du kan selvfølgelig også lese en ny historie fra Mellomtiden, og unne deg en ekstra halvtime på innsiden av et annet underholdende og morsomt univers.

	 

	Eller du kan melde deg på vårt nyhetsbrev:

	http://www.subscribepage.com/svingenogpedersen

	 

	Da vil du med jevne mellomrom motta en e-post hvor vi forteller om nye utgivelser, tilbud og rariteter. Ikkeno spam – vi lover!

	 

	Vår hjemmeside:

	www.svingenogpedersen.no

	 

	Vår Facebook-side:

	www.facebook.com/svingenandpedersen

	 

	 

	Vi ses i Mellomtiden!

	 

	Svingen & Pedersen

